Balsasas (upė)

Balsasas ( 'plaustų upė') – upė pietvakarių Meksikoje. Prasideda Meksikos kalnyno pietinėje dalyje, Pueblos valstijoje, susiliejus San Martino ir Sahuapano upėms. Aukštupyje vadinama Atojaku (Atoyac). Pradžioje teka į pietvakarius, nuo Gerero valstijos ribos pasuka į vakarus. Gerere vadinama Meskala (Mezcala). Žemupyje teka riba tarp Gerero ir Mičoakano. Įteka į Ramųjį vandenyną ties Lasaro Kardenasu.

Balsasas per visą savo ilgį teka kalnais. Upės vaga slenkstėta, laivybai praktiškai netinkama.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Žemupyje patvenkta Inferniljo užtvanka. Upės vanduo naudojamas drėkinimui, įrengta keletas hidroelektrinių (Valse Kiljo, Infierniljo).

Didžiausi intakai – Amakusakas, Kucamala, Tepalkatepekas (dešinieji), Mištekas (kairysis).

Pagrindiniai miestai prie upės – Puebla, Molkašakas, Koacingas, Meskala, Tlapehuala, Siudad Altamiranas, Lasaro Kardenasas.

 Šaltiniai 

Kategorija:Meksikos upės